xin 
tendat finem, ut, quo ordine moveatur, quibusque legibus, ut omnis 
rerum natura sic pars unaquieque, exquirat atque exponat, tum syste- 
matici est demonstrare, in magna rerum naturalium varietate qui locus 
sit cuique organismo, quodque munus tributum. 
III. De methodo Systematis Naturalis. 
Scias characterem non constituere genus, 
sed genus characterem. Link. 
Vulgo systematum artificialium et naturalis dissimilitudo in eo 
poni solet, quod in ordinibus artificialium systematum definiendis uni- 
us aut paucorum characterum, in naturali autem omnium plantce par- 
tium ratio habeatur. Ita quum major adhibeatur characterum nume- 
rus, summam eorum, quse similia sint, in formis naturalis cujusdam 
familia; majorem fieri, quam sit in ordine artificialium systematum. 
Atque quum multis rebus tum hac una ordines naturales artificialibus 
praestare putant. Sed similitudines non solum numerandae sunt sed 
ponderandae, ut est apud A. L. de Jussieu, qui quasi conditor syste- 
matis naturalis jam ab omnibus fere existimari videtur. Potest fieri, ut 
characteris cujusdam tanta vis sit, ut sit instar multorum. Ergo si 
quarum plantarum hic non sit communis, nec plantae ista; ad ean- 
dem familiam referri possunt. Familiae igitur naturalis systematis iis 
characteribus constituuntur, qui quantum valeant exploratum sit at- 
que constet, quum ordines artificialium s};^stematum quibusvis fere 
characteribus constitui possint. Atque haec altera res est, qua artifici- 
alibus systematibus praestare dicatur naturale. 
Ni fallor methodi artificialium systematum et eorum, qua: natu- 
ralia vocant Botanici, his duabus rebus si non solis, attamen majcime 
inter se diferre existimantur. Quae distinctio quamvis habeat, quod 
recte dicatur, tamen vera et pra’cipua dissimilitudo mihi quidem alia 
esse videtur; illud enim inter systemata interest, quod methodis non 
diversis sed contrariis instituuntur. 
Quod si considerabimus, quomodo in recentiorum, quae vocantur, 
naturalibus systematibus et in sexuali Linnaeano illis, de quibus mox 
supra diximus, diversis systemata instituendi rationibus obtemperatum 
sit, in utrisque multos et diversi gradus et dignitatis ordines invenie- 
mus, Speciem, Genus, Ordinem, Classem etc. Quorum ordinum ma- 
jores non magis quam minores systematis nimirum partes sunt. Ne- 
que potest negari, species et genera systematis artificialis Linnaeani 
iisdem rationibus constitutas esse, quam eos ordines, qui in naturali 
systemate iisdem nominibus appellantur. Characteres ex omnibus 
plantae partibus petiti nou minus in generibus et speciebus artificiali- 
